Document ID: 31997R2600

ΚΑΝΟΝΙΣΜΟΣ (ΕΚ) αριθ. 2600/97 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για την τροποποίηση του κανονισμού (ΕΚ) αριθ. 3094/95 για τις ενισχύσεις στη ναυπηγική βιομηχανία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 92 παράγραφος 3 στοιχείο γ) και τα άρθρα 94 και 113,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η, στο πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ), συναφθείσα συμφωνία μεταξύ της Ευρωπαϊκής Κοινότητας και ορισμένων τρίτων χωρών σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων (2) δεν έχει ακόμη τεθεί σε ισχύ 7
ότι, κατά συνέπεια, δεν έχει ακόμη τεθεί σε ισχύ ο κανονισμός (ΕΚ) αριθ. 3094/95 του Συμβουλίου, της 22ας Δεκεμβρίου 1995, για τις ενισχύσεις στη ναυπηγική βιομηχανία (3) 7
ότι, σύμφωνα με το άρθρο 10 του κανονισμού (ΕΚ) αριθ. 3094/95, οι συναφείς κανόνες της οδηγίας 90/684/ΕΟΚ του Συμβουλίου, της 21ης Δεκεμβρίου 1990, σχετικά με τις ενισχύσεις στις ναυπηγικές εργασίες (4) παραμένουν σε ισχύ προσωρινώς, μέχρις ότου να τεθεί σε ισχύ η συμφωνία του ΟΟΣΑ, και το αργότερο μέχρι τις 31 Δεκεμβρίου 1997 7
ότι, λόγω της συνεχιζόμενης αβεβαιότητας που περιβάλλει τη θέση σε ισχύ της συμφωνίας του ΟΟΣΑ, η οποία ενδέχεται να καθυστερήσει περαιτέρω και πέραν της 31ης Δεκεμβρίου 1997, το Συμβούλιο πρέπει να λάβει τα κατάλληλα μέτρα, εν αναμονή της λήψης αποφάσεων σχετικά με το ενδεχόμενο θέσπισης νέου καθεστώτος ενισχύσεων στις ναυπηγικές εργασίες 7
ότι είναι, επομένως, σκόπιμη η τροποποίηση του κανονισμού (ΕΚ) αριθ. 3094/95,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 του κανονισμού (ΕΚ) αριθ. 3094/95, το τρίτο εδάφιο αντικαθίσταται από το ακόλουθο κείμενο:
«Εν αναμονή της ενάρξεως ισχύος της εν λόγω συμφωνίας, οι σχετικές διατάξεις της οδηγίας 90/684/ΕΟΚ είναι εφαρμοστέες μέχρι να τεθεί σε ισχύ η συμφωνία αυτή, και το αργότερο μέχρι τις 31 Δεκεμβρίου 1998.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1997.

Labels: 13
1
19
4